[α]ρχοντος δαμοστρατ[ο]υ μηνος απελλαιου βουλευον[τ]ων ταν πρωταν εξαμηνον σωστρατου του σωτυλου η[ρ]ακλειδα του καλλια γραμματευοντος δε πυρρια του αρχε[λ]αου επι τοισδε απεδοτο μενω και καλλιας οι διωνος συνευδοκεοντος και του ανδρος μενους πολιτα τωι απολλωνι τωι [πυ]θιωι σωμα γυναικειον τεχνιτιν ραφιδηαν αι ονομα λαις [το γ]ενος θρονιαδα τιμας αργυριου μναν τεσσαρων και στατηρων [τρια]κοντα και ταν τιμαν εχοντι πασαν καθως επιστευσε λα ς [τωι] θεωι ταν ωναν εφ ωιτε ελευθερα ειμεν και ανεφαπτος. μη ειπα[τ]ω δε λα ς κακως μητε μενω μητε καλλιαν ει δε λεγοι εξουσιαν εχοντων επιτιμεοντες αυται καθως κα θελωντι. ομοιως δε και ει τι παθοι ανθρωπινον λαις ει μεν γενεαν εχουσα εξ αυτοσαυτας εστω τα υπαρχοντα τας γενεας τας λαιδος ει δε αγενης εουσα εστω τα καταλειφθεντα τα λαιδος καλλια και μενους των διωνος. μη εχετω δε εξουσιαν λα ς μηδε εν αλλαν πολιν απελθουσα και οικεουσα ανευ τας καλλια και μενους γνωμας. βεβαιωτηρες κατα τον νομον τας πολιος διονυσιος ασανδρου δαμων ξενοστρατου. ει δε τις εφαπτοιτο επι καταδουλισμωι λαιδος βεβαιον παρεχοντων τωι θεωι ταν ωναν οι τε αποδομενοι μενω και καλλιας και οι βεβαιωτηρες διονυσιος δαμων ομοιως δε και οι παρατυγχανοντες κυριοι εοντων συλεοντες λαιδα ως ελευθεραν εουσαν αζαμιοι εοντες και ανυποδικοι πασας δικας και ζαμιας. μαρ[τυ]ροι τοι ιερεις του απολλωνος ανδρονικος πραξιας μενης και των αρχοντω[ν] σωστρατος πυρριας και ιδιωται δαμοφιλος τιμοκριτος πραοχος δαμων.
Phokis — Delphi — ca. 144 BC
 ca. 144 BC